《挽张承事词》
宋代·李新

长吟清啸蜀江干，一尺霜根向物寒。
吾道只知尊孔子，奇书何用学刘安。
玄谈客去虚方丈，碧落雏归迅羽翰。
晓月流星无处觅，断云空著子陵滩。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。